NASUSTANSIA A MAKAN MANIPUD KADAGITI RUOT TI BAYBAY. Ipakpakita ni Delia Rebucal ti Barangay Quiling Sur, Siudad ti Batac, dagiti nadumaduma a produkto manipud iti seaweeds (ruot ti baybay) a napartuat babaen ti kinamanagsukisok dagiti inna iti Ilocos Norte ken babaen ti tulong ti Mariano Marcos State University-Extension Directorate. Gapu iti panagraira dagiti ready-to-eat products wenno junk foods nga addaan kadagiti kemikal a mangpabayag iti pannakadadaelda, napanunot ti MMSU ti agaramid kadagiti nasustansia a produkto manipud iti seaweeds. Karaman ditoy ti seaweed sticks, miki ken canton noodles, seaweed embutido ken dadduma pay a nasustansia a produkto a nalaka laeng nga aramiden ken nalag-an iti bolsa. (Leilanie G. Adriano)
(Naipablaak iti Bannawag, Hunio 13, 2016 a bilang.)
ilo_Latn ilo_Latn